Иван Вазов
Завоят на Черна

chitanka.info

Завоят на Черна! O, име печално,

о, спомен тъжовен за жертви безбройни!

O, гроб ненаситен, погълнал безжално

сърца на витязи крилати и знойни!

Завоят на Черна! Каква скръб дълбока

и гордост свещена се буди в духът ни

за дивни усилья в борбата жестока,

за подвизи славни, за лаври безсмъртни!

Завоят на Черна! Възторг безконечен

на вяра и младост, на духове смели.

Българьо, гордей сс! Увий венец вечен

на твойте герои при Черна умрели!

27 декември 1916 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.